
			                  EXPUNERE de MOTIVE,
                 PRIVIND OPORTUNITATEA PROIECTULUI DE HOTĂRÂRE

 privind aprobarea dobândirii de către Municipiul Timişoara, a terenului ce face obiectul renunţării la dreptul de proprietate de către Jude Ovidiu-Cristian și Jude Dana-Mihaela

	Având în vedere adresa nr.RU2018-225 din 19.06.2018, înregistrată la Primăria Municipiului Timişoara, de către Jude Ovidiu-Cristian, prin care ne înştiinţează că, renunţă la dreptul de proprietate asupra imobilului-teren înscris în C.F. nr.446458-Timişoara, în suprafaţă de 2.035 m.p.,  reprezentând teren intravilan pentru drum ;
 	Având în vedere, “Actul de dezmembrare și declarația de renunțare la dreptul de proprietate” autentificat sub nr.416 din 04.06.2018, la Societatea Profesională Notarială ”Muntean-Ștef”, de către Notar Public, Muntean Alexandra-Cosmina, prin care, proprietarii tabulari al imobilului-teren menţionat mai sus, declară că, renunţă la dreptul de proprietate asupra acestuia, în favoarea municipiului Timișoara, totodată declarând că, imobilul-teren, nu este grevat de sarcini, servituți, privilegii sau ipoteci.
 În conformitate cu prevederile art.562, alin.2 din Codul Civil, în Cartea Funciară nr.446458-Timişoara, a fost notată declarația de renunțare, în favoarea municipiului Timișoara. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Având în vedere cele menţionate mai sus, considerăm oportun, iniţierea unui proiect de hotărâre, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara, înscris în C.F. nr.446458-Timişoara, în suprafaţă de 2.035 m.p. şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.

              PRIMAR,				                                                         VICEPRIMAR,
Nicolae Robu					                                                  Imre Farkas

			                 RAPORT de SPECIALITATE,
       privind aprobarea  dobândirii de către Municipiul Timişoara, a terenului ce face obiectul renunţării la dreptul de proprietate de către Jude Ovidiu-Cristian și Jude Dana-Mihaela

	 Având în vedere adresa nr.RU2018-225 din 19.06.2018, înregistrată la Primăria Municipiului Timişoara, de către Jude Ovidiu-Cristian, prin care ne înştiinţează că, renunţă la dreptul de proprietate asupra imobilului-teren înscris în C.F. nr.446458-Timişoara, în suprafaţă de 2.035 m.p.,  reprezentând teren intravilan pentru drum ;
 	Având în vedere, “Actul de dezmembrare și declarația de renunțare la dreptul de proprietate” autentificat sub nr.416 din 04.06.2018, la Societatea Profesională Notarială ”Muntean-Ștef”, de către Notar Public, Muntean Alexandra-Cosmina, prin care, proprietarii tabulari al imobilului-teren menţionat mai sus, declară că, renunţă la dreptul de proprietate asupra acestuia, în favoarea municipiului Timișoara, totodată declarând că, imobilul-teren, nu este grevat de sarcini, servituți, privilegii sau ipoteci.
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
	În conformitate cu prevederile art.562, alin.2 din Codul Civil, în Cartea Funciară nr.446458-Timişoara, a fost notată declarația de renunțare, în favoarea municipiului Timișoara.   
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”. 
Având în vedere cele menţionate mai sus şi faptul că, din declaraţia proprietarilor şi înscrisul din cartea funciară, rezultă că, destinaţia imobilului-teren este  “pentru drum”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică, înaintăm spre dezbaterea Consiliului Local al Municipiului Timişoara, proiectul de hotărâre, privind aprobarea dobândirii de către Municipiul Timişoara, în domeniul privat, a imobilului-teren situat în Timişoara, înscris în C.F. nr.446458-Timişoara, în suprafaţă de 2.035 m.p., care face obiectul renunţării la dreptul de proprietate, de către Jude Ovidiu-Cristian și Jude Dana-Mihaela şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de teren pentru drum.

                p.DIRECTOR,				                            ŞEF BIROU,
        Mihai Boncea					                       Călin-Nicuşor Pîrva

Ilie Dumbravă

